google/wiki40b huggingface dataset:
Starways

Historie

Flyselskapet ble dannet i Blackpool i 1948 av to piloter, kaptein Noel Rodnight og kaptein Albert Dean for å drive charter-virksomhet med en Percival Petrel for kunstnere  som dukket opp på Blackpool show. Selskapet startet sin virksomhet fra Blackpool Airport i januar 1949 med Petrel. I mai 1950 ble Petrel ødelagt i en ulykke, og erstattet med en Avro Anson. I 1950 ble virksomheten flyttet til Liverpool lufthavn  og F. H. Wilson & J. A. Wilson sluttet seg til selskapet som ledere. Til rundflyvninger og avistransport ble ble flåten supplert med tomotors Avro Anson i én sesong med regelmessige ruter mellom Liverpool og London.
Wilson-familien var vellykkede forretningsmenn i Liverpool, de eide Limocoat Ltd. og senere de berømte Army Stores. De var også involvert i Cathedral Touring Agency (CTA), et reisebyrå som utførte de fleste all-inclusive virksomhet for flyselskapet og transport av pilgrimer til og fra Lourdes. I 1951 ble  F. H. Wilson utnevnt til styreleder, og 1954 hadde familien skaffet seg full kontroll over selskapet.
I begynnelsen av femtiårene utvidet flyselskapet ved å anskaffe seg flere 
Douglas DC-3, inkludert to førkrigs bygde eksemplarer. Denne utvidelsen var for å operere sesongmessig turist-charter og bygge opp et nettverk av sommerruter fra Liverpool, inkludert flyvninger til europeiske destinasjoner på kontinentet, inkludert Lourdes og Biarritz.
I 1957 kjøpte flyselskapet en større fire-motors Douglas DC-4 og ytterligere fire ble anskaffet mellom mars 1960 og januar 1963. Det første DC-4 charter ble fløyet 8. januar 1958 mellom Liverpool og Southend Airport med fotball-supportere. Skymasteren og DC-3 ble også brukt på ruter fra Liverpool til London Heathrow og fra Liverpool og Manchester til Newquay i Cornwall.
I februar 1961 kjøpte flyselskapet Vickers Viscount turbo-prop til bruk på inclusive tur og ruter til London Heathrow. Den raffinerte livery på det første flyet G-ARIR - spesielt rundellen nær nesen - var et hint til forrige eier, Air France.
I november 1963 forhandlet Starways frem en samarbeidsavtale med British Eagle. Det siste Starways-fly landet i Liverpool 31. desember 1963, deretter tok British Eagle over alle ruter. På grunn av forsinkelser med overføringen av ruten, var British Eagle forpliktet til å drive ruten i Starways' navn og krevde at to av dets egne Viscount-fly skull være merket Starways.
Imidlertid, eierskap av flåten, flyhangarer og deler av inventar og andre driftsmidler skulle ledes av Starways som fortsatte virksomheten som Aviation Overhauls. Dette nye selskapet utførte en rekke vedlikeholds- og støttetjenester frem til 1969 da alle fly var blitt solgt og selskapet opphørte å eksistere.
Cathédrale Saint-Alexandre-Nevsky de Paris

Cathédrale Saint-Alexandre-Nevsky er en russisk-ortodoks kirkebygning i Paris, oppkalt etter den hellige Aleksander Nevskij. Kirken ble innviet i 1861, og ligger ved Rue Daru i Paris' 8. arrondissement.
Byggingen av kirken tok til i 1859, og den ble reist i nybysantinsk stil. Arkitektene var Kusmin og Johann Waldemar Strom. Onnvielsen den 11. september 1861 ble foretatt av erkebiskopen av Reval dom senere ble metropolitt av Moskva, Leontius.
Lyngby Radio

Lyngby Radio er Danmarks kystradio og benyttes i dag som senter for fjernbetjening av kystradiostasjoner samt andre maritime radioforbindelser til danske skip. Driften av Lyngby Radio ble overtatt av Danmarks forsvar fra 1. januar 2015.

Historikk

I 1917 overtok Post- og Telegrafvæsenet Valdemar Poulsens og Peder Oluf Pedersens forsøkstasjon nær Bagsværd Sø. Forsøksstasjonen ble i 1923 benyttet til forsøk med spredning av nyheter per radio. I de følgende år fikk radioen sitt gjennombrudd i Danmark som massemedium, og stasjonen ved Bagsværd Sø ble senere til Lyngby Radio med kallesignalet OXZ.
Lyngby Radio fant hurtig ut av at sendere og mottagere skulle være langt fra hverandre for å unngå forstyrrelser, men det er mange år siden. Derfor ble Skamlebæk Radio (sender) og Reersø Radio (mottager) opprettet for å sende og motta i HF-båndet. De blir nå fjernbetjent av Lyngby Radio.
Primera División 1972–1973

Primera División 1972-73 var den 42. sesongen i spansk fotball siden ligaen ble innført. Sesongen ble innledet 2. september 1972 og avsluttet 20. mai 1973. Spanske Marianín fra Real Oviedo ble toppscorer med 19 ligamål. Atlético Madrid vant sin 7. ligatittel denne sesongen.

Vinnerlag

Spillere som hadde minst 8 kamper for Atlético Madrid:Adelardo, Alberto Fernández, Heraldo Becerra, Domingo Benegas Jiménez, José Luis Capón, Eusebio, Julio Iglesias, Javier Irureta, José Eulogio Gárate, Eugenio Leal Vargas, Luis Aragonés, Jesús Martínez Jayo, Francisco Delgado Melo, Iselin Santos Ovejero, Pacheco Gómez, Quique Vicente, Rodri, Ignacio María Salcedo, José Armando Ufarte
Trener: Max Merkel
Praga

Praga er et tsjekkisk bilmerke, etablert i 1907.  Det er det tredje eldste i landet.  De ble stiftet i Praha (Prag), derav navnet.  De aller første bilene fra Praga var basert på lisenser fra Isotta-Fraschini, Benz, Renault og Charron.
Fra 1911 kom det egne modeller. 
I 1929 fusjonerte de med flymotor- og motorsykkelfabrikken Breitfeld & Danek.  Før andre verdenskrig hadde Praga altså både fly, flymotorer, motorsykler (fra 1929 til 1935), personbiler og lastebiler på programmet.  Etter krigen gikk de over til å produsere kun lastebiler, med unntak av noen få personbiler i 1946 og 1947 til de tsjekkoslovakiske myndighetene.  I personbilfabrikken ble traktorprodusenten Zetor etablert.
I perioden 1939–1942 ble Praga lastebiler bygget på lisens i Slovakia under navnet Orava.  I Jugoslavia la de grunnlaget for lastebilmerket TAM etter krigen.  Fabrikken samarbeidet også med lastebilavdelingen til Škoda på 1950- og 1960-tallet, og de bygde også i mange år lette nyttekjøretøyer på lisens fra franske Renault-Saviem.
Rundt 1961 ble produksjonsanlegget i Praha lagt om til utelukkende deleproduksjon, mens lastebilproduksjonen ble flyttet sammen med Avia.
I 1992 ble bedriften privatisert.  Per 2004 lager de terrenggående kjøretøyer som ligner Unimog, og de har nylig starter produksjon av motorsykler for grenene cross og enduro.

I Norge

Praga lastebiler ble importert til Norge i første halvdel av 1960-tallet, og importøren, Lastebileiernes Andelslag i Oslo, fikk solgt omtrent 50 vogner.  Det er ingen Praga registrert i Norge i dag. Škoda lastevogner hadde samme førerhytte.
Et eksempel på import er S5T2-TN trekkvogn, som kom i 1963. Prisen var kr. 54000,- inklusiv lakk, svingskive og «flott verktøyutrustning».
Eliteserien i ishockey for junior U-17

Eliteserien U-17 (2008-2012) var en aldersbestemt ishockeyliga i Norge for 17-åringer og nedover til U13 og var administreres av Norges Ishockeyforbund. Vinneren av seriespillet ble seriemester, mens vinneren av sluttspillet ble norgesmester og blir samtidig tildelt Kongepokalen.

Historie

Serien ble strartet 2008/09 sesongen av Norges Ishockeyforbund og erstattet Junior elite. I 2012 ble serien lagt ned og erstattet av Eliteserien i ishockey for junior U-18
Rekonvalesenthjem

Rekonvalesenthjem er et eldre navn på steder som tok mot pasienter etter slitsomme sykeleier, der behovet for kvalifisert behandling, tilsyn og pleie ansåes avsluttet, selv om pasienten fortsatt var svekket. De tilbød kost og losji, samt lett tilsyn og noen steder pleie, gjerne i landlige omgivelser. Noen av institusjonene ble benevnt kursted. Oppholdet var gjerne finansiert av trygdekontorene som en del av sykdomsbehandlingen, men gjesten kunne også selv betale oppholdet.
Omkring 1990 ble kravene til slike steder endret med sikte på rehabilitering. Flere av de gamle rekonvalesenthjemmene ble omorganisert til opptreningssentre. Treningsmulighetene skulle være med bl.a. svømmebasseng og gymnastikksal. Det ble innført krav om antall fysioterapeutstillinger i forhold til antall rehabiliteringspasienter. Det kom også krav om tilsynslege. Der skulle gies behandling av kvalifisert personale slik at oppholdet ble effektivt og kortest mulig.
En del steder har etterhvert lagt ned, mens andre er lagt om til mer og mindre spesialiserte rehabiliteringsinstitusjoner.
Fillgraderstiege

Fillgraderstiege er en kjent trapp i Wiens sjette distrikt, Mariahilf. Den ble bygd i perioden 1905–07, i art nouveau-stil. Den er designet av Max Hegele, en student under Otto Wagner. Trappen binder sammen de to gatene Fillgradergasse and Theobaldgasse.
Trappene ble sperret i 1981 på grunn av slitasje gjennom 80 år. De ble reparetr i 1982–84, og da tok man i bruk et rom bak trappene som tidligere ikke hadde vært i bruk, til café og kunstgalleri. Disse åpnet 1. august 1985.
Fillgraderstiege ble kåret til den fjerde vakreste trappen i Europa i ne undersøkelse blant kunstprofessorer.
Disaster In The Universe

Historie

Disaster In The Universe ga ut sin første låt Natural 22. januar 2012. Låten ble plukket opp og anbefalt av NRK Urørt og jevnlig spilt på NRK P3. Den 24. mars samme år vant Disaster In The Universe band-konkurransen «Hoveslaget» 2012, og ble med det plukket ut til Hovefestivalen og Månefestivalen sommeren 2012.
Singelen Beach House ble utgitt 7. mai 2012 og gruppa ble samme dag kåret til «Ukens Urørt» av NRK P3. Gruppa var med å åpnet Gullruten på Tv2 fra Grieghallen i Bergen med låta Beach House. Låten utviklet seg til å bli en sommerhit i 2012 gjennom listing på over 12 radiokanaler (inkludert A-listing på NRK P3), og gjennom en rekke konserter gjennom sommeren, deriblant Hovefestivalen, «Palmesusfestivalen», Slottsfjellfestivalen, Månefestivalen, Øyafestivalen, Oslo Kulturnatt og Amnesty TV-aksjonen.
Låten «Yugen (Telling Me All)» ble utgitt i november 2013, ble listet på NRK P3.
Debutalbumet Coconut Message ble utgitt i Norge 14. mars 2014, og mottok sgo kritikk fra den norske musikkpressen.
Frobisher Bay

Historie

Frobisher Bay har fått navn etter den engelske sjøfareren Sir Martin Frobisher som, mens han lette etter Nordvestpassasjen i 1576, ble den første europeeren som så stedet. Inntil Halls reise i 1861 trodde europeerne at bukten var et strede som skilte Baffin Island fra en annen øy.
«Kristsuden»

«Kristsuden» var et av Håkon Håkonssons kongeskip, trolig bygget omkring 1262-1263 i Bergen. «Kristsuden» var også det skipet som bragte Håkon Håkonsons levninger hjem fra Orknøyene i 1264. Den ble gjort seilklar i begynnelse av mars og den 21. mars la det til ved brygga ved kongsgården i Bjørgvin, og dagen etter ble Håkon gravlagt. «Kristsuden» hadde 37 rom og var et av de største langskipene, mannskapet var trolig på ca. 300 personer.
Sigerslevvester kirke

Interiør

Altertavlen er utført av Hans Bachmand i 1616 med et maleri fra samme tid. Den romanske granittdøpefonten er av Roskildetypen. Kirken har mange kalkmalerier utført i årene 1460-1480 av den såkalte Isefjordsmesteren (unntatt triumfveggen fra 1250-1300). Man har valgt å la kalkmaleriene stå som man fant dem, litt svake og fragmentariske, og det kan derfor være vanskelig å oppfatte motivene klart. Men hvis man sammenligner med andre utsmykninger av Isefjordsmesteren kan man dels se motivet som restaurator har fullført, dels se mesteren eller verkstedets egne grunnriss. På den onde keiser som befaler at Hippolytos skal slepes til døde bak et par hester, kan man fornemme Isefjordsverkstedets mesterskap i å male ansikter. 
Kirken har 80 sitteplasser, og dets orgel er et Jensen & Thomsen fra 1976 med 7 stemmer.
Yongjia

Yongjia (kinesisk: 永嘉县; pinyin: Yǒngjiā Xiàn) er et fylke i byprefekturet Wenzhou i provinsen Zhejiang i Folkerepublikken Kina. 
Folketallet i fylket var på 880 741 innbyggere i 1999.

Kulturminner

De tradisjonelle bygninger i landsbyen Furong (Furongcun gu jianzhuqun, 芙蓉村古建筑群) ble i 2006 tilføyd på Folkerepublikken Kinas liste over kulturminner.

Jernbane

Høyhastighetsbanen Ningbo–Taizhou–Wenzhou-banen går gjennom området.
Wivenhoe vannkraftverk

Wivenhoe vannkraftverk er en demning med et vannkraftverk på Brisbane-elva i Australia. Installert total vannkrafteffekt er 500 MW, fordelt på 2 turbiner. Det sto ferdig i 1986 og ligger 80 km fra Brisbane.
Amulett

Amulett (av gresk amuletum) er en gjenstand som noen bærer med seg i den tro at den kan gi beskyttelse.
Amulettene kan både bæres i hånden, legges i lomma, bæres som et smykke rundt halsen eller bli lagt inn i en ring for i den tro at den kan verge personen mot ulykker og farer langs veien, folk som forsøker å kaste trolldom på en, eller mot skader, sår og alle slags sykdommer. Henrik Wergeland gjør i sin diktning bruk av begrepet «Amuletkraft».
Radiotelevisiun Svizra Rumantscha

Fjernsyn

RTR har ingen egen tv-kanal, men selskapet produserer tv-programmer på retoromansk. Disse programmene kringkastes daglig på den tyskspråklige offentlige tv-kanalen SRF 1.
Nysgjerrige Nils

Spillefilmen

4. august 2006 hadde den amerikanske animasjonfilmen Nysgjerrige Nils norsk kinopremiere. Regien er ved Matthew O'Callaghan og filmselskapet er Universal Pictures. Filmen varer 1 time og 27 minutter og er tillatt for alle.
Ekstremværet Mona

Ekstremværet Mona var et ekstremvær som rammet Norge den 11. desember 2005. Ekstremværet kom i form av en sørvestlig full storm og store nedbørmengder som rammet Helgeland, Saltfjellet, Salten og Lofoten. Ekstremvarslet for stormen Mona ble det syvende og siste som ble utstedt i 2005, etter Ekstremværet Loke.

Forløp

Meteorologisk institutt meldte at stormen nådde sørvestlig full storm 25 meter per sekund og medførte store nedbørmengder i de berørte områdene. Det var ventet store nedbørmengder, lokalt cirka 50 mm på 24 timer.
Ved Bodø lufthavn ble det registrert vindkast på opptil 58 knop, sterk storm. Dagen etter ble det målt orkan i kastene.
De høyeste bølgehøydene i 2005 ble målt den 12. desember i området ved Haltenbanken i forbindelse med Mona. Bølgebøyen på Norne, målte 11 m i signifikant bølgehøyde som maksimum.

Skader og konsekvenser

Et stillas ved Bodø hotell veltet, og påførte en del materielle skader på en bil og et hus. Flere eiendommer i Bodø fikk kjellerne sine fylt med vann som følge av nedbøren. 
Flere ferge- og veistrekninger ble stengt som en følge av stormen, bl.a E 6 over Saltfjellet. Flytrafikken i det berørte området ble også sterkt hemmet, med flere avlysninger.
Politiet på Helgeland og i Harstad fikk ingen meldinger om store skader, bortsett fra at to stolper blåste over ende i Kabelvåg.
I en sal på lasarettet

«I en sal på lasarettet» er en sørgelig gammel svensk sang, hvis nærmere opprinnelse er ukjent. Den bruker dog å betraktes som en skillingsvise. Lapp-Lisa spilte i 1948 inn en versjon med tittelen «I en sal på barnsjukhuset». Maritza Horn tok i 1978 med sangen på sin LP med skillingsviser, Jämmer och elände, med tittelen «Lasarettvisan». Den lå på Svensktoppen i fem uker i perioden 3. juni-1. juli 1979 med en niendeplass som beste resultat.
En versjon med studentorkesteret LiTHE blås fra Linköpings Tekniska Högskola ble utigtt i 2001 på platen bäst i klas(s)en. Det som tydelig kjennetegner denne versjonen er storbandsjazz-arrangementet.

Norsk versjon

Den norske tittelen er «I en sal på hospitalet».

Innspilling

Helge Borglund. Utgitt på LP-platen Frem fra Glemselen kap. 1 (Talent TLS 3001) i 1974.
Försäkringskassan

Försäkringskassan er en svensk statlig myndighet som har ansvar for store deler av de offentlige trygdesystemene. Etaten sorterer under Socialdepartementet og har omkring 12 500 ansatte. Hovedkontoret ligger i Stockholm.
Citigroup

Historie

I 1812 ble The City Bank of New York etablert, som anses for å være Citigroups morselskap. Senere på 1800-tallet ble det dannet flere selskaper som senere skulle bli en del av Citigroup, for eksempel Schroders, Farmer's Loan and Trust, Travelers, Smith Barney, Bank Handlowy, Banamex og Golden State Bancorp. I 1866 hjalp National City Bank til med å finansiere den første transatlantiske kabelen, samt ekspansjonen av USAs jernbane. Banken var også en pionér på å låne ut penger til andre land. I årene 1902 til 1915 åpnet City Bank kontorer i Asia, Europa og Brasil, og ble dermed verdens største internasjonale bank. Citigroup har ofte dratt nytte av andres vanskelige situasjoner, og flere ganger snudd situasjonen til gevinst for begge parter; et eksempel på dette er da de gjorde det enkelt for hjemvendende soldater fra andre verdenskrig å få konto i banken.
Det moderne Citigroup ble etablert i 1998, da banken Citicorp og forsikringsselskapet Travelers Group fusjonerte. Dette var den første kombinasjonen av en bank og et forsikringsselskap siden depresjonen på 1930-tallet. Noen hevder at sammenslåingen var ulovlig, på grunn av en gammel lov som forbyr de to virksomhetene i å samarbeide.
I senere tid har Citigroup blitt kritisert for ulike saker, blant annet for tvilsomme transaksjoner knyttet til den såkalte Enron-skandalen. Ifølge en statlig rapport hadde Citigroup hjulpet Enron med å skjule sine gjeldsposter.
Citigroup har også blitt sterkt kritisert fra andre hold. Blant annet finnes det påstander om at de har diskriminert svarte i USA ved å ha gitt dem dårligere lånevilkår enn sine øvrige kunder. Selskapet står også bak byggingen av en særdeles kontroversiell oljeledning i Ecuador, som har ført til store ødeleggelser av regnskogen.
Den 29. september 2008, i forbindelse med krisen i amerikansk finans, forsøkte Citigroup å kjøpe opp den skrantende storbanken Wachovia, men ble trumfet den 3. oktober av et bedre tilbud fra Wells Fargo.
TVØst

TVØst er en norsk TV-kanal som har konsesjon og dekning for sending i Hedmark, Oppland og nordre deler av Buskerud. 
TVØst har hovedkontor på Hamar, og dekningsområdet har om lag 450 000 mennesker. 
TVØst startet sine sendinger 1. mars 2012. 
Programmene er produsert i små enheter som går i loop, derav kan man se innslagene fra kanalen når man måtte ønske det.
Abayasjøen

Geografi

Innsjøen ligger i Riftdalen, øst for Gugefjellene, og nord for innsjøen Chamo og Nechisar nasjonalpark. På sørvestbredden ligger byen Arba Minch. Abayasjøen er 60 km lang og 20 km bred, og med en overflate på 1162 km². Den hare n maksimal dybde på 13,1 meter og er lokalisert på en høyde over havet på 1385 meter.
Det er et antall øyer i innsjøen; den største er Aruro og de andre er Gidicho, Welege, Galmaka, og Alkali. Innsjøen er rød grunnet det høye innhold av hydroksidsedimenter. Innsjøen har ikke alltid utstrømning, men tidvis er det så mye vann at den flommer over i Chamosjøen.
Omgivelsene rundt innsjøen består av savanner og er preget av både dyr- og fugleliv. Den lokale befolkningen bedriver fiske i innsjøen. I henhold til Etiopias departement for fiske og akvakultur blir det tatt opp rundt 412 tonn med fisk i året, noe departementet har beregnet til å være 69 prosent av dens bærekraftige mengde.
Vannpolo under Asialekene 1986

Vannpolo under Asialekene 1986. Vannpolo var en av flere sporter under de tiende Asialekene som ble arrangert i Seoul i Sør-Korea mellom 20. september og 5. oktober 1986. Det var tiende gangen vannpolo for menn var med i lekene. Seks lag deltok, det ble spilt en enkeltserie der alle lagene møttes en gang. Kina vant turneringen, de vant alle sine fem kamper.
Inkasso

Inkasso er inndriving av gjeld og fordringer som ikke er betalt innen forfall til opprinnelig fordringshaver.

Norge

Det er ikke krav til at det sendes purring før saken går videre til inkasso, men det skal sendes et inkassovarsel som tilfredsstiller kravene i inkassolovens § 9, deriblant en betalingsfrist på minst 14 dager. Et inkassovarsel kan sendes fra fordringshaveren selv eller fra inkassoselskapet.
Opprinnelig fordringshaver kan engasjere et inkassofirma til å kreve inn beløpet (pluss inkassogebyrer). I Norge er det fremdeles slik at bevillingen til å inndrive inkasso er personlig, men en prosess for å endre dette er igangsatt.
Norske fordringshavere har også lov å gjøre inkassoprosessen for egne fordringer i eget navn. Dette kalles egeninkasso, og fungerer omtrent på samme måte som vanlig inkasso, men med vesentlig lavere inkassosalær og færre betalingsincentiver.
Hvis ikke beløpet blir betalt, kan inkassofirmaet blant annet sørge for å få solgt eventuelle objekter det er tatt pant i.
Norske forbrukere har et sterkt rettsvern når det gjelder inkasso og kredittverdighet.
Hauklandstranda

Hauklandstranda ligger i Lofoten i Nordland. Stranda har blitt kåret til Norges fineste, og nominert til verdens fineste.
Vårsøghelga

Vårsøghelga er en kulturfestival i Surnadal på Nordmøre som har blitt arrangert hvert år siden 1995, normalt i pinsehelga.
Diktet «Vårsøg», skrevet av Hans Hyldbakk og tonesatt av Henning Sommerro, har gitt namn til festivalen. Hyldbakk og Sommerro har satt sitt preg på arrangementet som har sitt utspring fra deres forfatterskap og musikk. Vårsøghelga er en allsidig kulturfestival for alle aldersgrupper, men med folkemusikk og forfattertradisjon i fokus. Men her finner du også "samtidsmusikk" av ulik slag pluss teater, dans og kunstutstillinger. Både lokale, nasjonale og internasjonale navn er normalt på programmet.
Potenza

Antikk tid

Den første bosetningen i Potentia var sannsynligvis lokalisert ved en lavere høyde enn dagens, antagelig rundt 10 km sør for dagens Potenza.
Lucani fra Potenza allierte seg mot Romas fiender i løpet av Romas krig mot samnittene og bruttene. Byen ble selv underkastet Roma i løpet av 300-tallet f.Kr., men fikk senere status som municipium, og gjorde opprør etter det romerske nederlaget i slaget ved Cannae i år 216 f.Kr. Imidlertid markerte slaget ved Metaurus slutten fra Kartagos streben og ambisjoner i Italia, og Potentia ble gjenerobret av romerne og dens status ble redusert til militær koloni.

Middelalderen

På 500-tallet e.Kr. gikk byen videre til langobardenes hertugdømme Benevento. Sarasenere (muslimene) nådde byen før den romerske erobringen av sørlige Italia. På 1100-tallet ble Potenza et episkopal sete. I 1137 var byen vert for pave Innocent II og keiser Lothair II av det tysk-romerske rike i løpet av deres mislykkede forsøk på å erobre det normanniske kongedømmet. I 1148 eller 1149 huset Roger II av Sicilia kong Ludvig VII av Frankrike i Potenza som den normanniske flåten hadde reddet fra muslimene. Etter herjing fra keiser Fredrik II ble byen lojal til Huset Hohenstaufen. Som et resultat ble den bortimot helt ødelagt av Karl I av Anjou da denne franske herren erobret kongedømmet Sicilia. Den 18. desember 1273 ødela et jordskjelv det som var igjen av byen.

Moderne tid

I de neste årene eksisterte byen i all stillhet under en rekke ulike føydale eiere. Potenza var kjerneområdet for et opprør mot spansk overherredømme, og i 1694 ble den på nytt rystet av enda et jordskjelv.
Da den den neapolittiske republikk (Repubblica Partenopea) ble erklært i 1799 var Potenza en av de første byene som gjorde opprør mot kongen. Etter en midlertidig undertrykkelse ble byen erobret av den franske hæren i 1806, og erklært som hovedstaden av Basilicata. Joachim Murat forbedret byens leveforhold og administrasjon, og en del urbane forbedringer ble gjort før besøket til Ferdinand II av Napoli i 1846. Et opprør brøt ut i 1848 og det ble igjen slått ned, og et tredje ødeleggende jordskjelv fulgte i 1857. Potenza gjorde opprør for siste gang i 1860 før Giuseppe Garibaldis revolusjonære hær førte byen inn under foreningen av Italia.
I september 1943 led byen tungt under alliert bombing.
I 1980 ble byen rammet av et tungt jordskjelv.

Transport

Potenza har jernbaneforbindelse med hovedjernbanen fra Salerno til Taranto.
Saint-Denis (Réunion)

Geografi

Saint-Denis ligger lengst nord på Réunion. Kommunen grenser mot La Possession, Sainte-Marie og Salazie. Høyeste punkt er toppen Roche Écrite som ligger 2276 moh.

Historie

Saint-Denis ble grunnlagt av Étienne Régnault i 1669 og ble Réunions hovedstad i  1738.

Transport

Nærmeste flyplass er Aéroport de la Réunion Roland Garros, som også er øyas internasjonale flyplass.
Sivjeebreen

Sivjeebreen er en isbre i Antarktis. Den er 19 km lang og begynner på nordøstsiden av Hunt Mountain i Churchill Mountain og flyter nordover langs vestsiden av Stark Ridge og ut i Starshotbreen sør for Mount Hoskins.
Breen ble navngitt av Advisory Committee on Antarctic Names (US-ACAN) etter Gulamabas G. Sivjee, en forsker i United States Antarctic Program (USAP) på spektroskopiske og interferometriske studier av himmellys og polarlys i den øvre atomsfæren over den geografiske Sydpolen i 1991-2001.